Liudolf av Sachsen

Liudolf av Sachsen (født 805 eller 806, død 11. eller 12. mars 866), hertug av Sachsen sannsynligvis fra 840. Som den eldste navngitte representant for adelsfamilien regnes han som familiens stamfar.SAXONY, DUKES & ELECTORS

Liudolfs foreldre er ikke kjent med sikkerhet. Hans far er benevnt som Markgreve Brun eller Brunhardt den yngre, og hans mor Gisla von Verla. Ifølge andre kilder het hans mor Addida og var datter av den saksiske grev Egbert og Sankt Ida av Herzfeld.

Liudolf var gift med Oda, datter av prins Billung av den frankiske Billungslekten og hans kone Aeda.

Han hadde store landeiendommer i de vestlige Harz-fjellene, i det samme området som han i 852 bygde et kloster sammen med Oda og Altfrid, biskopen av Hildesheim (som kanskje var hans fetter) hvor Liudolf senere ble gravlagt. I 881 ble klosteret flyttet til Gandersheim etter at de nye bygningene der ble ferdige, her ble Oda gravlagt. Klosteret ble dermed et sentralt gravsted for Liudolfs slekt, liudolfingene.

Liudolf var en mektig mann i Sachsen. Det kan man lese ut av at Ludvig den tyske, konge av Lorraine, giftet bort sin sønn og arving til den østlige delen av riket, Ludvik den unge, med Liudolfs datter Liutgard.

I eldre forskning var det enighet om at liudolfingene hadde en ledende pososjon i Sachsen i andre halvdel av det 9. århundre. I 866 ble Liudolf omtalt som «stammehertug» («Stammehertzog»), en posisjon hans sønner Brun og Otto videreførte. I nyere forskning er det stilt spørsmål ved dette.

Liudolf og Oda hadde 11 eller 12 barn:

 Brun, hertug av Sachsen fra 866, død 2. februar 880
 Otto I av Sachsen, død 912, g.m. Hadwig (Hathui), (død 903)
 Thankmar, 877/879 Abbed i Corveyklosteret
 Liutgard, født 17. eller 30. november 885, gift den 29. november 874 med karolingerkongen Ludvig III den yngre, (død 20. januar 882), begravet i Aschaffenburg
 Enda
 Hathumod, født 840, 852 abbedisse av Gandersheim, død 29. november 874, begravet i Brunshausen
 Gerberga, 874 abbedisse av Gandersheim, død 5. september 896/897
 Christina, 896-897 abbedisse av Gandersheim, død 1. april 919/920, gravlagt i klosterkirken Gandersheim
 1 datter og 2 eller 3 sønner døde som barn

 Referanser 

Kategori:Hertuger av Sachsen
Kategori:Saksere
Kategori:Liudolfingene
Kategori:Fødsler på 800-tallet
Kategori:Dødsfall i 866